30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 368 της 16/22 Ιουλ. 1985 (ΦΕΚ Α΄ 131) (Διόρθ. σφαλμ. στο ΦΕΚ Α΄ 175/14 Οκτ.  1985). Σύσταση Διεύθυνσης Παρακολούθησης και Ελέγχου Ιδιωτικών Επενδύσεων στο Υπουργείο Εθνικής Οικονομίας. Έχοντας υπόψη: 1.Το άρθρ. 14 του Νόμ. 1266/82 (ΦΕΚ 81/Α/2.7.82 «Όργανα ασκήσεως της Νομισματικής, Πιστωτικής και Συναλλαγματικής Πολιτικής και άλλες διατάξεις». 2.Το άρθρ. 15 παρ. 4 του Νόμ. 1266/82, όπως συμπληρώθηκε με το άρθρ. 7 του Νόμ. 1288/82 (ΦΕΚ 120/Α/1.10.82) «Ρύθμιση θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ, καθώς και άλλες διατάξεις» και το άρθρ. 17 παρ. 2 του Νόμ. 1320/83 (ΦΕΚ 6/Α/11.1.83) «Πρόσληψη στο Δημόσιο Τομέα και άλλες διατάξεις». 3.Το Π.Δ. 574/82 (ΦΕΚ 104/Α/30.8.82) «Ανακατανομή των αρμοδιοτήτων των Υπουργείων», όπως τροποποιήθηκε και συμπληρώθηκε με το Π.Δ. 153/83 (ΦΕΚ 63/Α/18.5.83). 4.Την αριθ. 263/1985 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Υπουργού Εθνικής Οικονομίας, αποφασίζουμε: Σύσταση Διεύθυνσης Άρθρ.1.-Στο Υπουργείο Εθνικής Οικονομίας συνιστάται Διεύθυνση Παρακολούθησης και Ελέγχου Ιδιωτικών Επενδύσεων. Διάρθρωση - Αρμοδιότητες Άρθρ.2.-1.Τη Διεύθυνση Παρακολούθησης και Ελέγχου Ιδιωτικών Επενδύσεων συγκροτούν τα ακόλουθα τμήματα: α)Τμήμα Α΄ Οικονομοτεχνικής Παρακολούθησης και Ελέγχου. β)Τμήμα Β΄ Μητρώου. 2.Οι αρμοδιότητες της Διεύθυνσης Παρακολούθησης και Ελέγχου Ιδιωτικών Επενδύσεων, ανάγονται στα παρακάτω θέματα, τα οποία κατανέμονται μεταξύ των τμημάτων ως εξής: (Μετά τη σελ. 276,512) Σελ. 276,513 Τεύχος Θ11-Σελ. 93 Υπουργείο Εθνικής Οικονομίας και Οικονομικών 24.Γ.αα.27-30 α)Τμήμα Α΄ Οικονομοτεχνικής Παρακολούθησης και Ελέγχου, στο οποίο υπάγονται: -η οικονομοτεχνική παρακολούθηση της προόδου των έργων επενδύσεων, που έχουν υπαχθεί σε διάφορους αναπτυξιακούς νόμους παροχής κινήτρων, βάσει των εγκριτικών πράξεων, από την έναρξη μέχρι την ολοκλήρωσή τους. -η προώθηση της διαδικασίας για τη διενέργεια νέου ελέγχου από τα Κεντρικά Όργανα Ελέγχου μετά από αιτήσεις επενδυτών ή καταγγελίες. -η σύνταξη των αποφάσεων συγκρότησης των Νομαρχιακών Οργάνων Ελέγχου με βάση πάντοτε τις προτάσεις των Νομαρχών και των Κεντρικών Οργάνων Ελέγχου. -η παρακολούθηση εκτέλεσης της εντολής για τη διενέργεια του ελέγχου από τα Κεντρικά Όργανα Ελέγχου. -η μελέτη και αξιολόγηση των εκθέσεων των Κεντρικών Οργάνων Ελέγχου σε συνδυασμό με τις Νομαρχιακές και η διατύπωση γνώμης προς την ηγεσία του Υπουργείου. β)Τμήμα Β΄ Μητρώου, στο οποίο υπάγονται: -η τήρηση αρχείου φακέλλων για κάθε επένδυση καθώς και η συνεχής ενημέρωση αυτών. -η τήρηση πλήρους αρχείου που αφορά την ταξινόμηση των Εκθέσεων των Νομαρχιακών Οργάνων Ελέγχου και των Εκθέσεων Κεντρικών Οργάνων Ελέγχου κατά Νομούς, -η ενημέρωση του Τμήματος Οικονομοτεχνικής παρακολούθησης και Ελέγχου για οποιαδήποτε παρουσιαζόμενη καθυστέρηση η ανωμαλία από την έναρξη μέχρι και την ολοκλήρωση της επένδυσης. Οι αρμοδιότητες που αναφέρονται στο Δ/γμα αυτό και που μέχρι σήμερα υπάγονταν σε άλλες Διευθύνσεις του τομέα των Ιδιωτικών Επενδύσεων του Υπουργείου Εθνικής Οικονομίας, θα ασκούνται από τη συνιστώμενη με το Δ/γμα αυτό Διεύθυνση Παρακολούθησης και Ελέγχου Ιδιωτικών Επενδύσεων του Υπουργείου. Προϊστάμενοι Άρθρ.3.-1.Της Διεύθυνσης προΐστανται μόνιμος υπάλληλος με βαθμό 3ο-2ο Κλάδων ΑΤ του Υπουργείου. 2.Των Τμημάτων της Διεύθυνσης προΐστανται μόνιμοι υπάλληλοι με βαθμό 5ο-4ο ή 6ο Κλάδων ΑΤ. Αναπλήρωση Άρθρ.4.-1.Τον Προϊστάμενο της Διεύθυνσης που ελλείπει, απουσιάζει ή κωλύεται, αναπληρώνει ο υπάλληλος της Διεύθυνσης που έχει τον ανώτερο βαθμό και επί ισοβάθμων ο αρχαιότερος σύμφωνα με τις διατάξεις περί προβαδίσματος του Νόμ. 434/1976. Σελ. 276,514 Τεύχος Θ11 - Σελ. 94 2.Τον Προϊστάμενο Τμήματος που ελλείπει, απουσιάζει ή κωλύεται, αναπληρώνει ο υπάλληλος του Τμήματος που έχει τον ανώτερο βαθμό και επί ισοβάθμων ο αρχαιότερος σύμφωνα με τις διατάξεις περί προβαδίσματος του Νόμ. 434/1976. 24.Γ.αα.30 Υπουργείο Εθνικής Οικονομίας και Οικονομικών